als_Latn dik_Latn sag_Latn
I nominuari i Lëvizjes Vetëvendosje për kryeministër,Albin Kurti,ka thënë se partia e tij me rezultatin “e jashtëzakonshëm” në zgjedhjet e fundit duhet të ketë të drejtën të formojë qeverinë e re.
“Lëvizja Vetëvendosje nga këto zgjedhje shënoi një rezultat të jashtëzakonshëm dhe kësisoj u shndërruam në partinë e parë politike në vend. Ne jemi partia më e madhe në Kosovë dhe besojmë se kjo shpresë e madhe e qytetarëve, pas kthimit të guximit tek ata që të votojnë për ndryshime që i duam të gjithë, duhet të rezultojë jo vetëm me një Kuvend të ri, por edhe me një Qeveri të re”,ka thënë ai.
Ai ka thënë se llogaritë në koalicionin LDK-AKR-Alternativa dhe deputetë të tjerë të Kuvendit për Qeverinë e re.
Në fakt,Kurti ka njoftuar se partia e tij tashmë ka filluar kontektet me disa parti.
“Kryetari i Lëvizjes Vetëvendosje ka pasur kontakte edhe me LDK-në,unë kam pasur edhe me AKR-në dhe posa të marrim vesh se cilët deputetë do të jenë në Kuvendin e ardhshëm,në legjislaturën e gjashtë, ne do t’i fillojmë takimet dhe bisedimet për Qeverinë e re”, ka treguar Kurti.Kurti tutje ka thënë se “nuk ka kuptim të formohet Qeveria duke u varur nga Lista Serbe” sepse sic thotë ai, “jemi të bindur që një Qeveri e varur nga Lista Serbe do t’i kishte dy kryeqytete, edhe Prishtinën edhe Beogradin”.
“Ne e kuptojmë që duhet të kemi ministra serbë në Qeveri,jo veç se kjo të behët duke pranuar kushtet e Beogradit,përkatësisht Listës Serbe e cila funksionon shumë e më tepër si përfaqësi politike e diplomatike e Beogradit në Kosovë, sesa si parti politike e serbëve të Kosovës. T’i kemi 61 numra, ne deputetët shqiptarë dhe më pas pakicat jo serbe. Por, kurrsesi të jetë Qeveria e varur prej tyre”, ka shtuar Kurti në një intervistë për Radio Evropa e Lirë.
Ish-lideri i VV-së ka thënë se Presidenti Thaci duhet që t’ia jap atyre të drjetën për forminin e Qeverisë nëse koalicioni PAN nuk arrin të sigurojë votat e nevojshme për krijimin e institucioneve.
Teknikisht ai do t’ia ofrojë këtë gjë koalicionit PAN dhe është i detyruar,është i obliguar që këtë të na e bëjë neve,porsa të dështojë formimi i Qeverisë nga ana e koalicionit PAN, që duket shumë e ngjashme tashmë. Në anën tjetër, ne do të mbledhim nënshkrimet, pasi që t’i fillojmë takimet duke dëshmuar se shumica parlamentare e cila duhet ta formojë Qeverinë e re ndodhet jashtë udhëheqjes së PAN-it”, ka thënë ai./REL
als_Latn als_Latn als_Latn als_Latn als_Latn als_Latn als_Latn als_Latn